**КРИТЕРИЈУМИ ЗА ДОДЕЛУ УГОВОРА**

**1. Врста критеријума за доделу уговора**

Наручилац је дефинисао критеријуме за доделу уговора на основу **односа цене и квалитета.**

**2. Релевантни значај у пондерима за сваки елемент критеријума и методологија за избор најповољније понуде**

Оцењивање и рангирање достављених понуда заснива се на укупном збиру бодова (пондера) за следеће елементе критеријума:

1. Цена услуге без ПДВ-а - 80 пондера (цена без ПДВ-а наведена у Обрасцу структуре понуђене цене, у реду 2 табеле: укупна цена месечне претплате за 75 телефонских бројева, за пакет према опису датом у Техничкој спецификацији),
2. Буџет за бенефицирану набавку мобилних телефонских уређаја наведен у Обрасцу структуре понуђене цене, у реду 3 табеле – 20 пондера.

Опис елемената критеријума и подкритеријума су наведени у табели како следи:

|  |  |
| --- | --- |
| Елемент критеријума | Број пондера |
| 1. Укупна цена месечне претплате за 75 телефонских бројева | 80 |
| 2. Буџет за бенефицирану набавку мобилних телефонских уређаја | 20 |
| **УКУПНО 1 + 2** | 100 |

**3.** **Методологија за избор најповољније понуде:**

* ***УКУПНА ЦЕНА МЕСЕЧНЕ ПРЕТПЛАТЕ ЗА 75 ТЕЛЕФОНСКИХ БРОЈЕВА***

Максималан број пондера за понуду са најнижом ценом износи **80** пондера

За остале понуде број пондера се израчунава тако што се у однос ставља цена понуде са најнижом ценом помножена максималним бројем пондера 80, према понуђеној цени понуђача чија понуда се оцењује, као у формули:

најнижа понуђена цена х 80

цена понуђача који се оцењује

НАПОМЕНА: Mаксималан износ укупне цене месечне претплате за 75 телефонских бројева може да износи 108.750,00 динара без ПДВ-а

Приликом оцењивања понуда, заокруживање ће се вршити на две децимале.

* ***БУЏЕТ ЗА БЕНЕФИЦИРАНУ НАБАВКУ МОБИЛНИХ ТЕЛЕФОНСКИХ УРЕЂАЈА:***

Максималан број пондера за понуду са највећим понуђеним буџетом, израженим у динарима, износи **20** пондера.

За остале понуде број пондера се израчунава тако што се у однос ставља буџет који се оцењује помножен максималним бројем пондера 20, према највећем понуђеном буџету, као у формули:

буџет који се оцењује х 20

највећи понуђени буџет

НАПОМЕНА: Приликом оцењивања понуда, заокруживање ће се вршити на две децимале.

**4. Резервни критеријума на основу којих ће Наручилац извршити доделу уговора у ситуацији када постоје две или више понуда са истим бројем пондера**

Уколико две или више понуда имају исти број пондера, као најповољнија биће изабрана понуда оног понуђача чија је укупна цена месечне претплате за 75 телефонских бројева нижа. Уколико постоје две или више понуда са истим бројем пондера и истом укупном ценом претплате,најповољнија понуда биће изабрана путем јавног жреба.